ბოდლისეული ბიბლიოთეკა

ბოდლისეული ბიბლიოთეკა (ასევე ბოდლის ბიბლიოთეკა, ) — ოქსფორდის უნივერსიტეტის მთავარი კვლევითი ბიბლიოთეკაა. ევროპის ერთ-ერთი უძველესი ბიბლიოთეკა 1602 წელს სერ თომას ბოდლიმ დაარსა. წიგნსაცავი შეიცავს 13 მილიონზე მეტ ბეჭდურ ერთეულს. წიგნების რაოდენობით ბოდლისეულ ბიბლიოთეკას ბრიტანეთში მხოლოდ ბრიტანეთის ბიბლიოთეკა უსწრებს. 

2003 წლის აქტის თანახმად, ბიბლიოთეკა შედის 6 სავალდებულო წიგნსაცავში, რომელშიც წიგნის გამოცემისას ეგზემპლარის გაგზავნა სავალდებულოა.Legal Deposit Libraries Act 2003 ირლანდიის კანონმდებლობით, ბიბლიოთეკას უფლება აქვს მოითხოვოს ირლანდიის რესპუბლიკაში გამოცემული ნებისმიერი წიგნის ასლი.S198(5) Copyright and Related Rights Act 2000 

ოქსფორდის მეცნიერებისთვის ცნობილია ბოდლი () ან ბოდ () შემოკლებით. წიგნსაცავი ფუნქციონირებს როგორც საცნობარო ბიბლიოთეკა, სამკითხველო დარბაზებიდან წიგნების გატანა აკრძალულია. 2000 წელს ოქსფორდის უნივერსიტეტის რამდენიმე ბიბლიოთეკა გაერთიანდა და ახლადშექმნილ სტრუქტურას თავდაპირველად ოქსფორდის უნივერსიტეტის საბიბლიოთეკო სერვისები (OULS) დაერქვა, მაგრამ 2010 წლიდან სახელი შეიცვალა და ბოდლისეული ბიბლიოთეკები დაერქვა. 

ოქსფორდის უნივერსიტეტის ყველა კოლეჯს აქვს საკუთარი ბიბლიოთეკა, რომელთა დიდი ნაწილი ბოდლისეული ბიბლიოთეკის დაარსებამდე შეიქმნა და ყველა მათგანი რჩება ბოდლისეული ბიბლიოთეკისგან სრულიად დამოუკიდებელი; ამავდროულად, ყველა ბიბლიოთეკა არის SOLO-ს (Search Oxford Libraries Online) სისტემის წევრი. ბიბლიოთეკის წიგნსაცავის დიდი ნაწილი გაციფრულდა და ინტერნეტში 2015 წელს განთავსდა.Jonathan Jones, Oxford's online Bodleian archive: illumination for all, The Guardian, 8 August 2015.

სქოლიო

კატეგორია:ბიბლიოთეკები ანბანის მიხედვით